نادیہ عنبر لودھی

**نادیہ عنبر لودھی** شاعرہ، نثر نگار اور مدیرہ ہیں۔ &lrm;‫نادیہ عنبر لودھی شاعری اور نثر کی جاندار آواز ہیں۔ آپ بر طانیہ کے اردو اخبارات سے شہرت حاصل کرنے والی پاکستانی لکھاری ہیں۔ جنھیں ادبی ایوارڈ 2017ء سے بر طانیہ میں نوازا گیا۔ جو بچوں اور خواتین کے مسائل پہ لکھتی ہیں۔‬آپ خواتین اور بچوں کی بے بسی پہ قلم اٹھاتی ہیں۔ اور پاکستان کا روشن چہرہ سامنے لاتی ہیں۔ شاعری کے میدان میں غزل، نظم اور رباعی میں طبع آزمائی کرتی ہیں۔ آپ برطانیہ کے اخبار "خبریں مانچسٹر یوکے کی پاکستان سے ریزیڈنٹ ایڈیٹر ہیں۔آپ افسانہ نگار ، مترجم ، نقاد ،مضمون نگار اور شاعرہ ہیں - نادیہ عنبر لودھی 23 جولائی1980 کو پنجاب پاکستان میں پیدا ہوئیں - آپ کے اجداد کا تعلق افغانستان کے پٹھان قبیلے لودھی سے ہے جو ہندو ستان کی طرف 1300 میں ہجرت کر گئے - ہندوستان پر 75 سال حکومت کی - مغلوں سے شکست کے بعد ہندوستان کے مختلف علاقوں میں پھیل گئے آپ کے اجداد دھو گڑ ی جالندھر انڈیا میں آباد ہوئے - تقسیم ہندوستان کے بعد آپ کے دادا ہندوستانی پنجاب سے ہجرت کرکے پاکستانی پنجاب میں آباد ہوئے - نادیہ عنبر لودھی اس وقت اسلام آباد میں مقیم ہیں- آپ کا تعلق ایک فوجی گھرانے سے ہے - آپ کے دادا یسین خان لودھی نے دوسری جنگ عظیم لڑی - آپ کے والد نے ائیر فورس میں شمولیت اختیار کی ۔ 1971 کی پاک بھارت جنگ لڑی ۔ ڈھائی سال جنگی قیدی رہے - آپ کے والد اسکارڈن لیڈر فاروق خان لودھی نے 25 سال ائیر فورس میں خدمات سر انجام دیں - آپ کے بھائی اس وقت پاک آرمی میں اعلی کے عہدے پر کام کر رہے ہیں -

آپ کی والدہ نے  کالج کے زمانے میں جماعت اسلامی میں شمولیت اختیار کی - والدہ کے خیالات کی گہری چھاپ آپ کی تحریروں پر نظر آتی ہے - والد کی ملازمت کی وجہ سے زندگی پاکستان کے مختلف شہروں میں ائیر فورس کے بیسز پر گذری - ہجرت کا گہرا کرب تحریروں سے چھلکتا ہے -

آپ نے ابتدائی تعلیم کراچی سے حاصل کی  ۔ آپ نے میڑک پی -اے -ایف کالج کورنگی کریک کراچی سے کیا ۔ اردو ادب میں ماسٹرز پنجاب یونیورسٹی لاہور سے امتیازی نمبروں سے پاس کیا ۔  اسکول کے زمانے سے شاعری کا آغاز کیا ۔ ادبی منظر نامے کا حصہ 2016 میں بنی - نثر کے میدان میں اپ نے مختلف الاقوامی اور بین الاقوامی اخبارات میں کالمز لکھے معاشرتی مسائل پر مضامین لکھے ۔ تنقیدی تجربات بھی کیے - افسانے لکھے ۔ ۔ پاپولر فکش کے میدان میں متنوع موضوعات ہر کہانیاں لکھی یو ٹیوب چینل کے ذریعے ادب کی ترویج کی  ۔

آپ کی تحریریں موقر ادبی جریدوں میں شائع ہوتی ہیں -

آپ کی تصنیفات میں مجموعہ کلام "تعاقب میں خواب "۔ منتخب کالمز کا مجموعہ "شب ِ غم کا جوش "۔ کہانیوں کی کتاب "گمراہ "۔ ناول " خاکدان " شامل ہے ۔

منتخب کلام

پابہ جولاں  تو ہر اک شخص یہاں ہے عنبر

تری  زنجیر ہی کیوں شور بپا کرتی ہے

________________

کس کا  دروازہ   کھٹکھٹاتی   ہے

دور تک خواہش اُڑتی جاتی ہے

دل وہ میرا عجب  بہانوں  سے  

توڑتی ہے کبھی  بناتی  ہے

جب بھی  ہوتی ہوں گم  کہانی  میں

تیری تصویر  ڈھونڈ  لاتی  ہے

دس محرم کو پیاس کربل کی

مجھ کو ہر بار  ہی  رلُاتی ہے

اپنی زرخیزیاں بڑھانے  کو

گیلی مٹی مجھے  بلاتی ہے

اپنی ہستی ہے نیستی عنبر

راکھ  کرکے ہوا اُڑاتی   ہے

___________

مشقت بک گئی ہے درہم و دینار کے آگے

کہ یہ اک   جنس ارزاں تھی مرے زردار کے آگے

خموشی ڈوب جائے گی مظالم کے سمندر میں

یہ خلقت ڈٹ گئی اک دن اگر سرکار کے آگے

_________________

خزاں کی  چشم ِ ہوس کا میں انتخاب جو  ہُوں

سو میرا ٹوٹنا بنتا ہے اک گلاب جو ہوں

وہ کیوں کرے گا توجہ مری طرف عنبر

اُسے  میں مفت میں ہر وقت دستیاب جو ہوں

________________

تجسس کی نظر سے دیکھتا ہے وقت بھی مجھ کو

میں کھلتی ہی نہیں اس صاحب ِ اسرار کے آگے

فروزاں ہے ہر اک لذت سے لطفِ وصل کی ساعت

کہ ساقی خود سبُولائے شب بیدار کے آگے ______________

سیم وزر کی  کوئی تنویر  نہیں  چاہتی میں

کسی  شہزادی   سی تقدیر نہیں چاہتی میں

مکتبِ عشق سے وابستہ ہوں کافی ہے مجھے

داد  ِ غالب  ، سند ِ میر   نہیں  چاہتی  میں

________________

عشق کی کوئی تفسیر تھی ہی نہیں

واسطے میرے تقدیر تھی ہی نہیں

کس لیے  ہو کے  مجبور تم آئے ہو

بیچ دونوں کے زنجیر تھی ہی نہیں

عالم رنگ و بُو کو سجایا گیا

اس تماشے میں تقصیر تھی ہی نہیں

___________

زمیں لپیٹتا ہے آسماں سمیٹتا ہے

کہاں کی بات کو یہ دل کہاں سمیٹتا ہے

حسین رفعتیں تقسیم کرتا ہے اب بھی

یزید آج بھی رسوائیاں سمیٹتا ہے

وہیں پہ گردشیں رک سکتی ہیں زمانے کی

وہ جست بھرتا ہے اور پر جہاں سمیٹتا ہے

اسے بتاؤ کہ تم جب کہیں بھی ٹوٹتے ہو

تمھاری کرچیاں کوئی یہاں سمیٹتا ہے

کسی میں نادیہؔ جز عشق اتنا ظرف کہاں

ہے کون بکھرے دلوں کو جو یاں سمیٹتا ہے

_______________

درد اور غم کے مارے نکلے رات سفر صحرا اور میں

ایک ہی جنگ کے ہارے نکلے رات سفر صحرا اور میں

دکھ کی چادر تان کے ہم نے ہجر کی رات گزاری تھی

آنسو جگنو تارے نکلے رات سفر صحرا اور میں

غرق ہوئے پھر موج فنا میں اک اک کر کے سب کے سب

دیکھو فانی سارے نکلے رات سفر صحرا اور میں

ہم نے جس کی بنیادوں میں سانس کا سیسہ ڈالا تھا

مٹی ریت اور گارے نکلے رات سفر صحرا اور میں

میں نے سوچا تھا کہ یہ عنبرؔ قسمت میری بدلیں گے

مجھ سے بچھڑ کے یہ سارے نکلے رات سفر صحرا اور میں

نظم اداسی

ملگجے اندھیرے میں

کمرے کے ایک  کونے میں چھپی ہوئی اداسی

آہستہ آہستہ کتر رہی ہے

اپنے تیز نوکیلے

چھوٹے چھوٹے دانتوں سے

کمرے کی کشائش

اس کے دانتوں تلے کٹتی جارہی ہے

دل کی آسودگی

کمرے کی جامد فضا میں

بڑھتی جارہی ہے اداسی

یہ پیٹ بھر کر

دبک کر سوتی نہیں

اپنے دانتوں میں خوشہ لیے یہ چل پڑتی ہے

ہم نفس کو پہنچانے سندیسا اداسی کا

عندیہ اداسی کا

قطار میں چلتے چلتے

خالی صحن کے درمیان میں استادہ  

برگد  کے بوڑھے پیڑ کی کھوکھلی جڑوں کی درزوں میں

یہ چھپاتی ہے اپنا اثاثہ

بھرتی رہتی ہے

اداسی کا خزانہ

خاموش پیڑ سے لٹکا خالی جھولا

راہ تکتا رہتا ہے

بچھڑے ہوئووں کی

اداسی کا بہاؤ تھمتا نہیں

یہ تو اک راگ بن کر ماتمی فضا میں بجنے لگتا ہے

---

 نظم باندیاں 

———

میرے   مالک

کیا   ہم  باندیاں   ہیں

جو   آگ   میں   جلا  کر   مار   دی  جائیں

ہم   وہ   جوانیاں   ہیں

محبت   کے   نام   پر   جو   مسل  دی  جائیں

ہم   وہ   کلیاں   ہیں

ہوس   کا   نشانہ   بنا   کر

جن   کے   پر   نوچ   لیے   جائیں

ہم   وہ   تتلیاں   ہیں

جو   مصلحت   کے   نام   پر

قربان   کر   دی   جائیں   ہم   وہ  بیٹیاں   ہیں

جو   وراثت   سے   محروم   کر   دی جائیں  

ہم   وہ   بہنیں    ہیں

میرے    مالک

کیوں   ہم   باندیاں   ہیں

باب   ِاختیار  سے اذن ِسفر    ہم  کو  بھی  دے

پرواز   کے   لیے   وسیع   گگن   ہم  کو  بھی   دے  

باند ھ   ہمارے   قدموں   سے   کو ئی منزل

اتباع   کرنے   والوں   کا   کوئی لشکر ہم   کو   بھی   دے

مرے   مالک

آخر   کب   تک

ہم   باندیاں   ہیں !

—-

نادیہ  عنبر  لودھی
-----____

-

https://issuu.com/khabraindigitalnewspaper/docs/2016-11-16-digital-newspaper-uk-iss/3

https://www.mukaalma.com/author/nadia-umber-lodhi/

https://hamariweb.com/articles/userarticles.aspx?id=516538

https://issuu.com/khabrainmanchester/docs/2016-10-16-khabrain-manchester-uk-i/6

https://issuu.com/khabrainmanchester/docs/2016-08-16-khabrain-manchester-uk-i

http://urdulekhari.com/2018/10/21/nadia/

https://www.youtube.com/channel/

https://dunya.com.pk/index.php/special-edition/2022-10-11/3133

https://ummat.news/2022/06/28/7859

https://www.punjnud.com/nadia-umber-lodhi-ka-yom-e-wiladat/

## حوالہ جات

https://hamariweb.com/articles/userarticles.aspx?id=516538

https://www.poemhunter.com/nadia-umber-lodhi/

https://www.geni.com/people/Nadia-Lodhi/6000000194593098834
{{https://dunya.com.pk/index.php/special-feature/2025-07-05/28566

زمرہ:پاکستانی شعرا